G'n meer verskonings nie - Goeie Huishouding
G'n meer verskonings nie
Hoewel 'n griepinspuiting nie 'n waarborg is dat jy nie gaan siek raak nie, verlaag dit jou risiko aansienlik. Is daar 'n rede hoekom jy nie 'n inspuiting kan (of wil) kry nie? Jammer, jou verskonings is nie meer geldig nie!
VERSKONING: "Ek kry nooit geriep nie."
Behalwe vir die rede dat nooit 'n baie lang tyd is, bied die inspuiting ook ander voordele wat jy in ag moet neem. Volwassenes van 40 jaar en ouer toon byvoorbeeld in die eerste twee maande ná die inspuiting 'n 18% kleiner risiko om 'n eerste hartaanval te kry.
VERSKONING: "Ek's allergies vir eier."
Om die griepinspuiting te maak word virusse in eiers gekweek. Studies toon egter dat die inspuiting veilig is vir die meeste mense met 'n eier-allergie. Gaan sien egter 'n allergie-spesialis voordat jy die inspuiting kry.